LIETUVOS RESPUBLIKOS GYVENTOJŲ REGISTRO DUOMENŲ TEIKIMO

SUTARTIS NR.

Valstybės įmonė Registrų centras (toliau – TEIKĖJAS), atstovaujama sutarčių kontrolės ir administravimo skyriaus vadovo Rolando Knyzos, veikiančio pagal 2019 m. rugpjūčio 19 d. Valstybės įmonės Registrų centro generalinio direktoriaus įsakymą Nr. VE-398 (1.3 E) „Dėl pavedimo pasirašyti sutartis“, ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Advokato vardas, pavardė, pažymėjimo data, numeris, kontoros pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (toliau – GAVĖJAS), sudarė šią Lietuvos Respublikos gyventojų registro duomenų teikimo elektroniniu būdu sutartį (toliau – Sutartis).

###### I SKYRIUS

###### SUTARTIES DALYKAS

1. TEIKĖJAS įsipareigoja teikti GAVĖJUI Lietuvos Respublikos gyventojų registre tvarkomus asmens duomenis, nurodytus Sutarties 1 priedo 2 punkte (toliau – duomenys), o GAVĖJAS įsipareigoja juos naudoti Sutartyje nurodytu tikslu, sąlygomis bei tvarka ir sumokėti nustatytą atlyginimą.

**II SKYRIUS**

**DUOMENŲ TEIKIMO IR GAVIMO TEISINIS PAGRINDAS**

2. Duomenys teikiami vadovaujantis:

2.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB, 6 straipsnio 1 dalies c punktu;

2.2. Lietuvos Respublikos asmens duomenų teisinės apsaugos įstatymo 3 straipsnio 1 dalimi;

2.3. Lietuvos Respublikos valstybės informacinių išteklių valdymo įstatymo 27 straipsnio 8 dalimi;

2.4. Lietuvos Respublikos gyventojų registro įstatymo 4 straipsnio 2 dalimi;

2.5. Lietuvos Respublikos gyventojų registro nuostatų, patvirtintų Lietuvos Respublikos Vyriausybės 2014 m. gruodžio 23 d. nutarimo Nr. 1495 „Dėl Lietuvos Respublikos gyventojų registro nuostatų patvirtinimo“, 36 punktu.

3. Duomenys gaunami vadovaujantis:

3.1. 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB, 6 straipsnio 1 dalies b, c ir e punktais;

3.2. Lietuvos Respublikos advokatūros įstatymo 44 straipsnio 1 punktu;

3.3. Lietuvos Respublikos civilinio proceso kodekso 111 straipsnio 2 dalies 2 punktu, 433 straipsnio 1 dalies 2 punktu.

###### III SKYRIUS

###### DUOMENŲ NAUDOJIMO TIKSLAS

4. GAVĖJAS pagal Sutartį gautus duomenis naudoja advokato teisinėms paslaugoms (Lietuvos Respublikos advokatūros įstatymo 2 straipsnio 1 dalis) teikti.

###### IV SKYRIUS

###### DUOMENŲ TEIKIMO ŠALTINIS

5. Duomenų teikimo šaltinis – Lietuvos Respublikos gyventojų registras.

**V SKYRIUS**

**DUOMENŲ TEIKIMO TVARKA**

6. TEIKĖJAS įsipareigoja:

6.1. teikti duomenis pagal Sutarties 1 priedą „Duomenų teikimo sąlygos“;

6.2. informuoti GAVĖJĄ apie duomenų teikimo sąlygų ir tvarkos pakeitimą Sutarties 24 punkte nustatyta tvarka;

6.3. pagal GAVĖJO reikalavimą, pateikti vartotojo veiksmų protokolą.

6.4. GAVĖJO pateiktus asmens duomenis naudoti GAVĖJO vartotojui (-ams) identifikuoti TEIKĖJO vartotojų identifikacinėje sistemoje, Sutarties vykdymo tikslais. GAVĖJO pateikti TEIKĖJUI asmens duomenys bus saugomi 10 metų po Sutarties pasibaigimo;

6.5. užtikrinti savo lėšomis ir tinkamomis organizacinėmis ir techninėmis priemonėmis GAVĖJO pateiktų asmens duomenų apsaugą vadovaujantis Reglamentu, Lietuvos Respublikos asmens duomenų teisinės apsaugos įstatymu ir kitais teisės aktais. Už šių įsipareigojimų nesilaikymą TEIKĖJAS atsako Lietuvos Respublikos teisės aktų nustatyta tvarka.

7. TEIKĖJAS atsako už teikiamų duomenų teisingumą, išsamumą, vientisumą, konfidencialumą ir saugą iki duomenys bus perduoti GAVĖJUI.

8. TEIKĖJAS turi teisę:

8.1. reikalauti GAVĖJO pateikti informaciją ir (ar) dokumentus, kurių reikia norint įsitikinti, kad GAVĖJAS tinkamai vykdo Sutartyje ir teisės aktuose nustatytus duomenų naudojimo reikalavimus, duomenis naudoja Sutartyje numatytiems tikslams;

8.2. be atskiro įspėjimo susipažinti su duomenų naudojimu, patikrinti GAVĖJO naudojamus duomenis;

8.3. paaiškėjus aplinkybėms dėl duomenų naudojimo pažeidžiant Sutarties sąlygas, perduoti informaciją apie galimą pažeidimą Valstybinei asmens duomenų apsaugos inspekcijai;

8.4. be atskiro įspėjimo GAVĖJUI neapmokėjus sąskaitos faktūros, per vieną mėnesį nuo sąskaitos faktūros pateikimo dienos sustabdyti duomenų teikimą pagal Sutartį. Duomenų teikimas atnaujinamas GAVĖJUI apmokėjus sąskaitą faktūrą.

9. Jeigu GAVĖJAS nesilaiko Sutartyje nustatytų įsipareigojimų ir (ar) netinkamai vykdo Sutartyje bei teisės aktuose nustatytus duomenų naudojimo reikalavimus, jeigu užfiksuojama ar pagrįstai įtariama grėsmė teikiamų duomenų konfidencialumui ir jei GAVĖJAS nepakankamai užtikrina pateiktų duomenų saugą ir (ar) naudoja duomenis kitiems tikslams, nenumatytiems Sutarties 4 punkte, TEIKĖJAS turi sustabdyti duomenų teikimą apie tai informavęs GAVĖJĄ. GAVĖJAS turi teisę kreiptis į TEIKĖJĄ raštu, kad, užtikrinus Sutarties įsipareigojimų vykdymą, būtų vėl atnaujintas duomenų teikimas. TEIKĖJAS, įvertinęs iš GAVĖJO gautą informaciją, gali atnaujinti duomenų teikimą. Jeigu GAVĖJAS per TEIKĖJO nurodytą terminą neinformuoja TEIKĖJO apie tinkamą Sutartyje nustatytų įsipareigojimų vykdymą, TEIKĖJAS turi teisę vienašališkai nutraukti Sutartį Sutarties 35.1.1 ir 35.1.3 papunkčiuose nustatyta tvarka.

###### VI SKYRIUS

###### DUOMENŲ SAUGUMAS IR NAUDOJIMO TVARKA

10.GAVĖJAS negali atskleisti pagal Sutartį gautų duomenų ar suteikti kitokios galimybės bet kokia forma su jais susipažinti tretiesiems asmenims, jei kitaip nenustatyta Sutartyje ar Lietuvos Respublikos įstatymuose.

11. GAVĖJAS įsipareigoja:

11.1. gautus asmens duomenis naudoti tik Sutarties 4 punkte numatytam duomenų naudojimo tikslui (-ams), laikantis 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB 5 straipsnio 1 dalies a, b ir c punktuose nustatytų asmens duomenų tvarkymo principų;

11.2. rinkti tik tuos duomenis, kurie tiesiogiai susiję su GAVĖJO teikiamomis paslaugomis;

11.3. rinkti duomenis tik esant bent vienai 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB 6 straipsnio 1 dalyje nustatytai asmens duomenų tvarkymo sąlygai, nurodytai Sutarties 3.1 papunktyje.

11.4. laikytis Sutartyje numatytų duomenų naudojimo sąlygų ir tvarkos;

11.5. užtikrinti savo lėšomis ir tinkamomis organizacinėmis bei techninėmis priemonėmis gautų duomenų apsaugą vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB, Lietuvos Respublikos asmens duomenų teisinės apsaugos įstatymu ir kitais teisės aktais. Už šių įsipareigojimų nesilaikymą GAVĖJAS atsako Lietuvos Respublikos teisės aktų nustatyta tvarka;

11.6. nekaupti gaunamų duomenų GAVĖJO duomenų bazėse;

11.7. nedelsdamas informuoti TEIKĖJĄ:

11.7.1. pasikeitus duomenų vartotojui bei kitai informacijai, nurodytai Sutarties 3 priede „Duomenų vartotojų sąrašas“, nedelsdamas pateikti TEIKĖJUI atnaujintą duomenų vartotojų sąrašą pagal Sutarties 3 priedą;

11.7.2. kai GAVĖJO nurodytas vartotojas nušalinamas nuo darbo;

11.7.3. kai pasibaigia GAVĖJO nurodyto vartotojo darbo santykiai (advokato padėjėjo praktikos) su GAVĖJU;

11.7.4. kai GAVĖJO nurodytas vartotojas neatitinka teisės aktuose nustatytų išorinio informacinių sistemų naudotojo kvalifikacinių reikalavimų;

11.7.5. kai GAVĖJO nurodytas vartotojas praranda patikimumą.

11.8. už naudojimąsi duomenimis, duomenų parengimą, ir pateiktus vartotojo veiksmų protokolus, sumokėti nustatytą atlyginimą;

11.9. vykdyti kitus teisės aktų numatytus įsipareigojimus;

11.10. nedelsdamas pateikti TEIKĖJUI informaciją, nurodytą Sutarties 8.1 papunktyje;

11.11. netinkamai vykdant Sutartį kompensuoti TEIKĖJO turėtas išlaidas, skolos išieškojimo atveju – skolos išieškojimo išlaidas;

11.12. užtikrinti, kad visi GAVĖJO paskirti vartotojai duomenis naudotų Sutartyje nurodytu tikslu, sąlygomis ir tvarka, neatskleidžiant jų tretiesiems asmenims, išskyrus atvejus, jeigu tai numatyta Sutartyje, saugant prisijungimus prie Lietuvos Respublikos gyventojų registro, neatskleidžiant jų tretiesiems asmenims;

11.13. užtikrinti, kad visi GAVĖJO paskirti vartotojai susipažintų su teisės aktais, nurodytais Sutarties 12 punkte, ir įsipareigotų jų laikytis;

11.14. užtikrinti, kad Sutarties 3 priede ,,Duomenų vartotojų sąrašas“ nurodytas vartotojas būtų pasirašęs konfidencialumo pasižadėjimą, parengtą pagal Sutarties 2 priedą „Konfidencialumo pasižadėjimo forma“;

11.15. nedelsiant, bet ne vėliau kaip per 1 darbo dieną informuoti TEIKĖJĄ apie įvykusius bet kokius duomenų saugumo pažeidimus, kiek tai yra susiję su pagal Sutartį gautais duomenimis;

11.16. TEIKĖJUI pareikalavus pateikti GAVĖJO paskirtų vartotojų pasirašytus pasižadėjimus dėl duomenų tvarkymo teisėtumo, parengtus pagal Sutarties 2 priedą „Konfidencialumo pasižadėjimo forma“;

12. GAVĖJAS, pasirašydamas Sutartį, patvirtina, kad yra susipažinęs su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB, Lietuvos Respublikos valstybės informacinių išteklių valdymo įstatymu, Lietuvos Respublikos gyventojų registro įstatymu, Lietuvos Respublikos gyventojų registro nuostatais, patvirtintais Lietuvos Respublikos Vyriausybės 2014 m. gruodžio 23 d. nutarimu   
Nr. 1495 „Dėl Lietuvos Respublikos gyventojų registro nuostatų patvirtinimo“, Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu   
Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“ ir įsipareigoja laikytis šių teisės aktų.

**VII SKYRIUS**

**ATLYGINIMO DYDŽIAI IR ATSISKAITYMO TVARKA**

13. Atlyginimo dydžiai už naudojimąsi TEIKĖJO teikiamais duomenimis yra nustatomi ir keičiami Lietuvos Respublikos Vyriausybės bei skelbiami Lietuvos Respublikos įstatymų nustatyta tvarka.

14. Pakeitus atlyginimo dydžius, GAVĖJAS įsipareigoja mokėti pagal pakeistus atlyginimo dydžius.

15. GAVĖJAS moka TEIKĖJUI už:

15.1. duomenų paiešką ir peržiūrą kompiuterio ekrane pagal GAVĖJO pateiktą užklausą, neperduodant pačių duomenų – 0,31 EUR;

15.2. duomenų teikimą GAVĖJUI formuojant duomenų išrašą – 0,84 EUR.

15.3 vartotojo veiksmų protokolą (pažymą apie vartotojo vykdytas užklausas), kurio dydį nustato TEIKĖJAS savo sprendimu - 2,90 EUR.

16. TEIKĖJAS kiekvieno mėnesio pradžioje Sutarties 38 punkte nustatyta tvarka pateikia GAVĖJUI sąskaitą faktūrą už naudojimąsi duomenimis praėjusį mėnesį.

17. GAVĖJAS sąskaitą faktūrą turi apmokėti per 10 darbo dienų nuo jos pateikimo GAVĖJUI dienos.

18. Laiku neapmokėjęs pateiktos sąskaitos faktūros, GAVĖJAS moka 0,04 procento dydžio delspinigius už kiekvieną uždelstą dieną.

**VIII SKYRIUS**

**ATSAKOMYBĖ IR GINČŲ SPRENDIMO TVARKA**

19. Nė viena šalis neturi teisės pavesti Sutartį vykdyti tretiesiems asmenims.

20. Už Sutarties įsipareigojimų nevykdymą arba netinkamą vykdymą šalys atsako Lietuvos Respublikos teisės aktų nustatyta tvarka.

21. Tarp šalių kilę ginčai yra sprendžiami derybų būdu, o šalims nesusitarus – Lietuvos Respublikos įstatymų nustatyta tvarka.

###### IX SKYRIUS

###### TAIKYTINA TEISĖ

22.Sutarčiai taikoma Lietuvos Respublikos teisė.

###### X SKYRIUS

###### SUTARTIES KEITIMO IR PAPILDYMO TVARKA

23. Visi Sutarties pakeitimai ir papildymai, išskyrus Sutarties 24 punkte nustatytąatvejį, bus daromi jeigu su pakeitimu ar papildymu sutinka ir tai patvirtina raštu kita šalis.

24. TEIKĖJAS turi teisę vienašališkai keisti Sutarties 1 priede nurodytas duomenų teikimo sąlygas ir tvarką, pranešdamas apie tai prieš 30 darbo dienų TEIKĖJUI Sutartyje nurodytu elektroninio pašto adresu iki duomenų teikimo sąlygų ir tvarkos pasikeitimo.

25. Visi Sutarties pakeitimai ir papildymai įsigalioja nuo jų pasirašymo dienos, jeigu juose nenumatyta vėlesnė įsigaliojimo data.

26. Visi Sutarties pakeitimai ir papildymai laikomi neatskiriama Sutarties dalimi.

**XI SKYRIUS**

**NENUGALIMOS JĖGOS APLINKYBĖS (*FORCE MAJEURE*)**

27. Nė viena Šalis neatsako už bet kurios savo prievolių nevykdymą, jei ji įrodo, kad prievolė neįvykdyta dėl aplinkybių, kurių ji negalėjo kontroliuoti ir numatyti, ir kad negalėjo užkirsti kelio šioms aplinkybėms ar pasekmėms atsirasti.

28. Nenugalimos jėgos (*force majeure*) aplinkybės nustatomos vadovaujantis Lietuvos Respublikos civiliniu kodeksu ir Atleidimo nuo atsakomybės esant nenugalimos jėgos (*force* *majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

29. Šalys apie nenugalimos jėgos *(force majeure)* aplinkybes raštu praneša viena kitai per 3 darbo dienas. Jeigu nenugalimos jėgos aplinkybės tęsiasi ilgiau kaip 3 mėnesius, bet kuri šalis, pranešusi raštu, turi teisę nutraukti Sutartį.

###### XII SKYRIUS

###### SUTARTIES GALIOJIMAS

30. Sutartis įsigalioja nuo pasirašymo dienos ir galioja neterminuotai.

31. Jeigu Sutartis pasirašoma skirtingomis datomis, Sutarties įsigaliojimo data laikoma vėlesnė jos pasirašymo data.

32. Jei bet kuri Sutarties nuostata tampa ar pripažįstama visiškai ar iš dalies negaliojanti, tai neturi įtakos kitų Sutarties nuostatų galiojimui.

33. Nutraukus Sutartį ar jai pasibaigus, lieka galioti Sutarties Nuostatos, susijusios su atsakomybe tarp šalių pagal Sutartį, taip pat visos kitos Sutarties nuostatos, kurios išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

**XIII SKYRIUS**

**SUTARTIES NUTRAUKIMAS**

34. Sutartis pasibaigia, kai:

34.1. viena šalis nutraukia Sutartį 35 punkte nustatyta tvarka;

34.2. TEIKĖJAS netenka teisės tvarkyti duomenis, o GAVĖJAS gauti duomenis. Sutartis šiuo atveju nutraukiama nesilaikant Sutartyje nustatytų terminų, nuo dienos, kai TEIKĖJAS netenka teisės tvarkyti duomenis ir (ar) GAVĖJAS gauti duomenis.

35. Sutarties vienašalio nutraukimo sąlygos:

35.1. TEIKĖJO iniciatyva:

35.1.1. įspėjus GAVĖJĄ raštu prieš 15 (penkiolika) kalendorinių dienų, jei GAVĖJAS nesilaiko Sutarties sąlygų. Tokiu atveju TEIKĖJAS GAVĖJUI raštu išsiunčia pranešimą, informuojantį apie Sutarties nutraukimą ir Sutarties nutraukimo priežastis. Laikoma, kad Sutartis nutraukta po 15 (penkiolikos) kalendorinių dienų nuo minėto pranešimo pateikimo dienos, jeigu GAVĖJAS neištaiso rašytiniame pranešime nurodytų pažeidimų;

35.1.2. GAVĖJUI nesutikus su siūlomais Sutarties pakeitimais, jeigu siūlomi pakeitimai yra privalomi pagal galiojančius įstatymus ir juos įgyvendinančius teisės aktus;

35.1.3. kitais atvejais, esant svarbioms priežastims, apie tai informavus GAVĖJĄ raštu prieš 30 (trisdešimt) kalendorinių dienų iki Sutarties nutraukimo. Tokiu atveju TEIKĖJAS GAVĖJUI raštu išsiunčia pranešimą, informuojantį apie Sutarties nutraukimą ir Sutarties nutraukimo priežastis. Laikoma, kad Sutartis nutraukta po 30 (trisdešimt) kalendorinių dienų nuo minėto pranešimo pateikimo dienos;

35.2. GAVĖJO iniciatyva:

35.2.1. įspėjus TEIKĖJĄ raštu prieš 15 (penkiolika) kalendorinių dienų, jei TEIKĖJAS nesilaiko Sutarties sąlygų. Tokiu atveju GAVĖJAS TEIKĖJUI raštu išsiunčia pranešimą, informuojantį apie Sutarties nutraukimą. Laikoma, kad ši Sutartis nutraukta po 15 (penkiolikos) kalendorinių dienų nuo minėto pranešimo pateikimo dienos;

35.2.2. kitais atvejais, esant svarbioms priežastims, apie tai informavus TEIKĖJĄ raštu prieš 30 (trisdešimt) kalendorinių dienų iki Sutarties nutraukimo. Tokiu atveju GAVĖJAS TEIKĖJUI raštu išsiunčia pranešimą, informuojantį apie Sutarties nutraukimą ir Sutarties nutraukimo priežastis. Laikoma, kad Sutartis nutraukta po 30 (trisdešimt) kalendorinių dienų nuo minėto pranešimo pateikimo dienos.

###### XIV SKYRIUS

###### BAIGIAMOSIOS NUOSTATOS

36. Visi pranešimai, sutikimai ar kita informacija (toliau – pranešimas) pagal Sutartį turi būti sudaromi raštu ir laikomi tinkamai įteikti tada, kai jie bus faktiškai gauti. Jie gali būti įteikiami asmeniškai ar siunčiami elektroniniu paštu, registruotu paštu arba faksu, kiekvienu atveju išsiunčiant šalių nurodytais adresais ir fakso numeriais.

37. Jei pranešimas siunčiamas elektroniniu paštu, faksu, laikoma, kad jį šalis gavo tą pačią dieną, jei jis buvo išsiųstas darbo dieną iki darbo valandų pabaigos, arba kitą darbo dieną, jei jis buvo išsiųstas nedarbo dieną arba pasibaigus darbo valandoms. Jei pranešimas siunčiamas paštu, laikoma, kad jį adresatas gavo po 5 darbo dienų nuo išsiuntimo.

38. Sąskaitos faktūros skelbiamos interneto puslapyje https://www.registrucentras.lt/usr/sf.php, paštu nesiunčiamos. Apie sąskaitą faktūrą elektroniniu paštu informuojamas asmuo, kuriam suteikiama teisė peržiūrėti sąskaitas faktūras (nurodyti Sutarties 3 priede).

39. Šalys įsipareigoja per 5 (penkias) darbo dienas raštu informuoti viena kitą apie Sutartyje nurodytų banko ir kitų rekvizitų pasikeitimus. Šalis, neįvykdžiusi šio reikalavimo, negali reikšti pretenzijų, kad kitos šalies veiksmai, atlikti remiantis paskutiniais jai žinomais rekvizitais, neatitinka Sutarties sąlygų arba kad ji negavo pranešimų, siųstų pagal tuos rekvizitus.

40. Sutartis sudaryta dviem egzemplioriais, turinčiais vienodą juridinę galią, po vieną egzempliorių kiekvienai šaliai.

41. Neatskiriama šios sutarties dalis yra priedai:

41.1. 1 priedas „Duomenų teikimo sąlygos“;

41.2. 2 priedas „Konfidencialumo pasižadėjimo forma“;

41.3. 3 priedas „Duomenų vartotojų sąrašas“.

**XV SKYRIUS**

**ŠALIŲ REKVIZITAI IR PARAŠAI**

|  |
| --- |
| **TEIKĖJAS GAVĖJAS** |
| **Valstybės įmonė Registrų centras Advokato vardas, pavardė** |
|  |
| |  |  | | --- | --- | |  |  | | Juridinio asmens kodas 124110246 | Fizinio asmens kodas | | PVM mokėtojo kodas LT241102419  Buveinė Lvovo g. 25-101, 09320 Vilnius | Adresas  Pašto kodas, miestas | | El. p. info@registrucentras.lt | El. p. | | Tel. (8 5) 268 8262 | Tel. | | Faks. (8 5) 268 8311  A. s. LT477044060005572969 | Faks.  A. s. | | AB SEB bankas, banko kodas 70440  A. s. LT944010042400050387  Luminor Bank AB, banko kodas 40100  A. s. LT677300010095519600  „Swedbank“, AB, banko kodas 73000 | Banko kodas | | Banko pavadinimas | |  |  |  |  |  |  | | --- | --- | --- | | Sutarčių kontrolės ir administravimo skyriaus vadovas Rolandas Knyza |  |  | | (Pareigos, vardas, pavardė) |  | (Pareigos, vardas, pavardė) | |  |  |  | | (Parašas) A. V. |  | (Parašas) A. V. | | 201\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | 201\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. | |  |  |  | |

|  |  |  |
| --- | --- | --- |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Lietuvos Respublikos gyventojų registro

duomenų teikimo sutarties Nr. \_\_\_\_\_\_\_\_\_\_\_

1 priedas

**DUOMENŲ TEIKIMO SĄLYGOS**

1. Duomenų teikimo būdas:

1.1. duomenų išrašas;

1.2. duomenų paieška ir peržiūra kompiuterio ekrane pagal GAVĖJO pateiktą užklausą, neperduodant pačių duomenų.

2. Teikiamų duomenų elementai:

2.1. vardas;

2.2. pavardė;

2.3. gimimo data;

2.4. asmens kodas (jei buvo nurodytas paieškos parametruose);

2.5. deklaruotos gyvenamosios vietos adresas;

2.6. lytis;

2.7. mirties data (jeigu asmuo yra miręs).

3. Duomenys atnaujinami vieną kartą per parą 1 val. nakties.

4. GAVĖJAS paieškos pastaboje nurodo bylos numerį arbą kitą teisėtą ir apibrėžtą duomenų naudojimo tikslą.

5. Kiekviena GAVĖJO pateikta ir įvykdyta užklausa skaičiuojama ir apmokama kaip atskiro asmens duomenų pateikimas.

6. Duomenų paieška:

6.1. atliekama interneto puslapyje <https://ivn.registrucentras.lt/gr/ivn/ivn$.startup>;

6.2. GAVĖJAS nurodo asmens vardą, pavardę, gimimo datą arba asmens kodą.

7. TEIKĖJAS GAVĖJUI suteikia prieigą prie Gyventojų registro duomenų per 10 (dešimt) darbo dienų nuo sutarties įsigaliojimo dienos.

8. Prisijungimo tvarka:

8.1. GAVĖJAS duomenų vartotojų sąraše (3 priedas) nurodo vartotojo vardą, pavardę, asmens kodą, pareigas, el. pašto adresą, išorinį (-ius) IP adresą (-us), iš kurio (-ių) bus kreipiamasi į TEIKĖJO Gyventojų registro duomenų banką;

8.2. IP adresas turi būti statinis, t. y. suteikiamas vieną kartą, pastovus ir nekintantis. Jei į internetą yra išeinama per kitą išorinį IP adresą tai reikia nurodyti išorinį IP adresą.

8.3. TEIKĖJAS duomenų vartotojams suteikia prisijungimo vardus, kuriuos GAVĖJUI išsiunčia GAVĖJO nurodytu el. paštu adresu faksu arba paštu. Slaptažodžiai duomenų vartotojui išsiunčiami duomenų vartotojo nurodytu el. pašto adresu nurodytu 3 priede;

8.4. kiekvienas duomenų vartotojas, atliekantis paiešką, turi turėti savo vartotojo vardą, kurį suteikia TEIKĖJAS, ir slaptažodį. Duomenų vartotojas privalo kreiptis iš vieno IP adreso, nekintančio prisijungimo sesijos metu;

8.5. pamiršęs slaptažodį, duomenų vartotojas turi kreiptis (8 5) 250 7840 arba (8 5) 250 7851. Naujasis slaptažodis siunčiamas vartotojui el. pašto adresu nurodytu 3 priede.

9. Duomenų saugą užtikrinančios priemonės:

9.1. TEIKĖJAS duomenų saugą užtikrina vadovaudamasis Valstybės įmonės Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“;

9.2. GAVĖJAS duomenų saugą užtikrina:

9.2.1. gautų duomenų apsaugą savo lėšomis ir tinkamomis organizacinėmis bei techninėmis priemonėmis vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB ir galiojančius Lietuvos Respublikos teisės aktais;

9.2.2. GAVĖJO darbuotojai yra supažindinti su pareiga saugoti asmens duomenų paslaptį;

9.2.3. GAVĖJAS praneša TEIKĖJUI:

9.2.3.1. jeigu atimama teisė duomenų vartotojui atlikti paiešką duomenų bazėse;

9.2.3.2. jeigu vienu slaptažodžiu naudojasi keli asmenys;

9.2.3.3. jeigu įtariama, kad slaptažodis tapo žinomas kitam (-iems) asmeniui (-ims);

9.2.3.4. kitais atvejais, jeigu mano, kad reikia keisti slaptažodį.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |
| --- | --- | --- | --- | --- |
|  | | |  | |
| Sutarčių kontrolės ir administravimo skyriaus vadovas  Rolandas Knyza |  |  | |
| (Pareigos, vardas, pavardė) |  | (Pareigos, vardas, pavardė) | |
|  |  |  | |
| (Parašas) A. V. |  | (Parašas) A. V. | |
| 201\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. |  | 201\_ m. \_\_\_\_\_\_\_\_\_\_\_\_\_\_\_\_\_\_\_\_\_\_\_ d. | |

Lietuvos Respublikos gyventojų registro

duomenų teikimo sutarties Nr. \_\_\_\_\_\_\_\_\_\_\_

2 priedas

**(Konfidencialumo pasižadėjimo forma)**

**KONFIDENCIALUMO PASIŽADĖJIMAS**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, būdamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Advokato (advokato padėjėjo) vardas, pavardė)

advokatu (-e) (advokato padėjėju (-a):

**Pasižadu:**

* tvarkyti ir naudoti asmens ir kitus duomenis vadovaudamasis 201\_\_ m. \_\_\_\_\_\_\_\_\_\_\_\_\_\_\_\_d. sutartyje Nr. \_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Sutarties pavadinimas)

nustatytu tikslu;

* saugoti asmens duomenų paslaptį;
* neatskleisti ir neperduoti tvarkomos informacijos nei vienam asmeniui, kuris nėra įgaliotas naudotis šia informacija;
* neperduoti neįgaliotiems asmenimis slaptažodžių ir kitų duomenų, leidžiančių programinėmis ir techninėmis priemonėmis sužinoti asmens arba kitus duomenis;
* pranešti savo vadovui ir valstybės įmonės Registrų centro saugos įgaliotiniui apie bet kokią įtartiną situaciją, kuri gali kelti grėsmę asmens ir kitų duomenų saugumui;
* laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, kuriuo panaikinama Direktyva 95/46/EB, Lietuvos Respublikos valstybės informacinių išteklių valdymo įstatymu, Lietuvos Respublikos gyventojų registro įstatymo, Lietuvos Respublikos gyventojų registro nuostatų, patvirtintų Lietuvos Respublikos Vyriausybės 2014 m. gruodžio 23 d. nutarimu Nr. 1495 „Dėl Lietuvos Respublikos gyventojų registro nuostatų patvirtinimo“, Valstybės įmonės Registrų centro tvarkomų registrų ir informacinių sistemų duomenų saugos nuostatų, patvirtintų Lietuvos Respublikos teisingumo ministro 2017 m. gegužės 22 d. įsakymu   
  Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“, reikalavimų.

**Žinau,** kad turėsiu atsakyti Lietuvos Respublikos įstatymų ir kitų teisės aktų nustatyta tvarka, jei dėl mano veiksmų dėl šio pasižadėjimo nevykdymo arba netinkamo vykdymo valstybės įmonei Registrų centrui kils atsakomybė už asmens ar kitų duomenų atskleidimą;

**Esu susipažinęs (-usi)** **ir sutinku** laikytis Registrų centro tvarkomų registrų ir informacinių sistemų duomenų saugos nuostatais, patvirtintais Lietuvos Respublikos teisingumo ministro 2017 m. gegužės 22 d. įsakymu Nr. 1R-132 „Dėl Valstybės įmonės Registrų centro tvarkomų registrų ir informacinių sistemų duomenų saugos nuostatų patvirtinimo“

**Šis pasižadėjimas galioja visą Sutarties vykdymo laiką ir neribotą laiką po Sutarties pasibaigimo, nepriklausomai nuo užimamų pareigų ir darbovietės, kurioje aš dirbsiu.**

|  |  |  |  |
| --- | --- | --- | --- |
|  | |  |  |
| (Pareigos, vardas, pavardė) | |  | (Parašas, data) |
|  | Lietuvos Respublikos gyventojų registro duomenų teikimo sutarties Nr.\_\_\_\_\_\_\_\_\_\_\_ 3 priedas | | | |

###### DUOMENŲ VARTOTOJŲ SĄRAŠAS

|  |  |  |  |  |  |  |
| --- | --- | --- | --- | --- | --- | --- |
| Nr. | Vardas, pavardė | Asmens  kodas | Pareigos | Telefonas | El. paštas | Išorinis IP adresas |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Asmuo (asmenys), kuriam (-iems) suteikiama teisė peržiūrėti sąskaitas faktūras:

|  |  |  |  |  |  |  |
| --- | --- | --- | --- | --- | --- | --- |
| Nr. | Vardas, pavardė | Asmens kodas | Pareigos | Telefonas | El. paštas | Išorinis IP adresas |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

Atsakingas asmuo\* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ el. paštas \_\_\_\_\_\_\_\_\_\_\_\_\_\_\_\_\_\_

(Vardas, pavardė)

*\** Nurodoma, jei duomenų vartotojų sąraše yra daugiau nei vienas asmuo.

Pavadinimas

Kodas

Vardas, pavardė

Parašas